Ritomská, Mária, poslankyňa NR SR (2014-02-13):
Ďakujem. Vážená pani podpredsedníčka, vážení poslanci a poslankyne, dovoľte, aby som aj ja sa pridala. Ďakujem. (Reakcia vystupujúcej na úpravu mikrofónu.) Dovoľte, aby som sa aj ja pridala k tomuto vystúpeniu mimoriadnej schôdze, hoci nie je mojím zvykom vystupovať pravidelne, nakoľko si, považujem za dôležité už v mene občanov tuná vystúpiť, keďže sa hovorilo toľko o tejto kauze. Tak dovoľte, aby som aj ja sa pridala. Chronologicky som si to zopakovala a zopakujem ešte raz pre našich občanov, aby vedeli, o čo vlastne ide. Podvod zosnoval v roku 2008 člen Ficovej vlády, šéf rezortu, národniar Ján Izák, po ňom národniar Ján Chrbet. Za Chrbeta, ktorý o emisiách nevedel, ani čo to je, sa obchod uskutočnil. Je úplne jedno z akej strany. Bez premiéra by podvodnícky obchod nezosnoval ani sám najvyšší národniar Slota. Nevykonal by ho. To nám všetkým musí byť jasné. Firma Interblue Group bola narýchlo vytvorenou spoločnosťou v sídle, ktoré prenajímalo adresu viacerým podvodníckym firmám, a majiteľ garáže posúval prichádzajúcu poštu týmto firmám. Garáž mala adresu vo Washingtone. Keďže FBI začala sledovať aktivity firiem na tejto adrese, pekne vedľa seba sídlili podvodníci SMER-u aj z SDKÚ, ale aj zo SNS. Vtedy, keď FBI začala lustrovať, Interblue Group sa presídlila do Európskej únie. Majiteľ garáže prišiel o 300 eur z prenájmu adresy od každej ušlej firmy. Takáto firma riadila obchody našej vlasti. Konkrétne obchod s 35 miliónmi ton Slovenských emisií typu AAU. V roku 2008 Slovensko predalo prvých 15 mil. ton emisií za cenu 5,05 eur za tonu. V tom čase Maďari a Česi predávali emisie približne za 10 eur za tonu. Firma Interblue Group predala povolenky na emisie japonskej sprostredkovateľskej firme Asuka Green Investment za 8,2 eur. Podvod bol zosnovaný s úmyslom obohatiť nám neznáme osoby a celkový ilegálny zisk pre garážovú firmu bol cirka 49,7 mil. eur, ktoré išli do súkromných vreciek. Podvodom boli ukrátení slovenskí občania. Švajčiarski policajti vtedy spozorneli na netradičný pohyb peňazí. Jeden deň prišlo na účet firmy 123 mil. eur z Japonska, na druhý deň odišlo z účtu 76 mil. eur do slovenskej Štátnej pokladnice. Odvtedy Švajčiari vyšetrovali podozrenie a sledovali, kam pôjde zvyšných 47 mil. eur. Preto existujú kópie, ktoré má aj slovenská polícia. Zostatok cirka 47 mil. eur je stále na konte vo švajčiarskej banke. Odvtedy prebieha boj o firmu, ktorá vlastní toto konto. Pýtam sa vás, pán premiér, prečo nemôžu občania poznať všetky okolnosti tohto ukrývaného, respektíve zosnovaného podvodu? Vtedajší premiér Fico odvolal ministra životného prostredia, ktorý mal byť akože sám zodpovedný za zosnovanie podvodu. Riadením ministerstva životného prostredia v období od 28. augusta 2009 do 28. októbra 2009 dočasne poveril Čaploviča, ktorý bol podpredsedom vlády pre vedomostnú spoločnosť, európske záležitosti, ľudské práva a menšiny. Mal za úlohu vyčistiť rezort životného prostredia od všetkých podozrivých a usvedčujúcich materiálov. Zdá sa, že pán Čaplovič, a odvtedy sa stal aj obľúbeným ministrom pána premiéra, a dnes, ako som si mohla všimnúť a mohli sme si všimnúť, tu ani nie je. Vidíme teda prácu na ministerstve, aj v dnešné dni vidíme jeho prácu na ministerstve školstva, vedy, výskumu. Je to ako nočná mora, ktorá sa nám tu zopakovala aj v Dzurindovej vláde, kedy sa tiež podvádzali občania, a zisky dodnes nie sú vyčíslené. Čo z toho vyplýva? Ani jeden premiér, ani druhý premiér, terajší, nemal záujem vyčístiť, vyčísliť krádeže a podvody, ktorými sa obohatili cez schránkové či garážové firmy Interblue Group, sídliace najprv v USA, potom v Anglicku a nakoniec na Cypre, v Belize, vo Švajčiarsku. To nie je škandál, to je hlúposť nášho systému, že ani jeden politik nie je zodpovedný za svoje skutky. Ani Dzurinda, ani Mikloš, nikto z nich nebol vzatý na zodpovednosť za svoje takzvané omyly. V roku 2008 rezort životného prostredia, ovládaný SNS, predal garážovej firme Interblue 15 mil. ton emisií za príliš nízku cenu. Garážová firma obratom predala emisie Japoncom, firme Tokyo Elektric Power Company a zarobila 50 mil. eur. Mená spojené s podvodom s emisiami v roku 2008 sú známe. Sú známi aj zodpovední vládni predstavitelia. Náš pán premiér kandiduje za prezidenta. Prečo? Zrejme chce udeliť amnestiu všetkým známym osobám zainteresovaným do podvodu s emisiami. Tak teda o pol roka tu budeme mať amnestiu všetkých z tejto jeho bandy. Pýtam sa, o päť rokov si môžeme zvoliť napríklad pána Dzurindu, aby nám dal zase amnestiu na svoju bandu? Na čo sa tu hráme? Čo je toto za parlament? Kto je váš šéf? Kto vlastne riadi tento parlament, ktorý nedokáže vykričať a odvolať podvodníkov z poslaneckých lavíc, nedokáže vyhodiť neschopných lotrov z vlády? Kto je Rastislav Bilas? Čo na zastavenie stíhania našimi policajnými orgánmi hovorí tento pán? To sa, ako som si všimla, ani Televízia Markíza nezistila. To je, ako je možné, že niekto pracuje pre podvodnícke aktivity vlády a dodnes požíva úctu pána či súdruha Fica? Kto sú tí policajti, ktorí zastavujú vyšetrovanie podvodu spáchaného privilegovanými členmi vlády? Prečo nás informuje hovorkyňa polície Andrea Dobiášová, že trestné stíhanie bolo zastavené a nie je dôvod postúpiť vec prokuratúre? Vážení prítomní, ja si dobre pamätám totalitný režim. Toto sú totalitné súdružské maniere, ignorujú inteligenciu občana a ponižujú slušnosť nášho občana. Presne, ako to bolo kedysi. Polícii sa vraj nepodarilo preukázať podvod ani pranie špinavých peňazí, na ktoré upozorňovala švajčiarska polícia. Súčasná vláda sa tvári, akože ide vyšetrovať. Vec je vraj podaná na prokuratúru a bude vraj rozhodovať prokurátor. Ale znova sa pýtam, o čom bude rozhodovať prokurátor? O tom, že ministerstvo životného prostredia je dokonale vyčistené od všetkých dôkazov? O tom... A čo keby požiadala naša superšpeciálna prokuratúra, určená na prepúšťanie zločincov, čo keby požiadala federálny vyšetrovací úrad USA o spoluprácu, aby vyšetrili všetko okolo garáže s basketbalovým košom? Je verejným tajomstvom, že garážové firmy začali sledovať, a preto sa presídlili do Londýna, Švajčiarska a inde. Vyšetrovacie úrady sú schopné oznámiť, kto sa obohatil, ale nechcú a majú to zakázané? Súdruhovia im to zakázali. Bankové výpisy sú známe. Zisky sú známe. Vedia o tom novinári, vedia o tom dotknutí politici. Preto sa pýtam, prečo to nikto neoznámi občanom? Občania sedia doma plní strachu. Ale tu už nejde ani o emisie, tu ide o milión ľudí, rukojemníkov v rukách exekútorov, v rukách exekútorov. Ide o tisícky dražobných spoločností, 390 tisíc nezamestnaných. Dražobné spoločnosti idú silno po ľuďoch. Súdy nekonajú v prospech občanov. Toto je anarchia a žiaden právny štát. Nikoho nezaujíma, čo potrebujú občania. Slovensko trápi beznádej. Dovolím si poukázať, že strach vládne v našej krajine, strach vládne v médiách. I minulý týždeň mi písala redaktorka, ktorá povedala, že zverejní môj program a moju poslaneckú agendu. No o dva dni na to povedala, že, bohužiaľ, bola som naivka, keď som si myslela, že pomôžem a zverejním vašu poslaneckú agendu. Takýto strach vládne u nás. Takto sme v podstate dopadli za vlády nášho pána premiéra. Dnešný deň sme mali stretnutie s pánom ministrom zahraničných vecí a s pánom riaditeľom zahraničnej politiky. Majú strach, nakoľko sme sa venovali problematike Ukrajiny. Všimla som si, že sám pán minister má obavy o susedstvo s Ukrajinou. Preto ja na začiatku tejto schôdze som vyzvala, aby prišiel aj pán premiér, aj pán minister reagovať na situáciu, ktorá sa udiala v Ukrajine. A týmto si dovolím ešte doplniť to, čo tuná predchádzajúci kolegovia povedali, ak teda každý, ktorý prišiel s tým, že chce a je za to, aby pán premiér teda bol odvolaný. Pán premiér, chcete vylepšovať túto krajinu? Chcete byť prezidentom? Ak by sa tak stalo, bude to nočná mora. Ste zodpovedný aj za to, ako ste reagovali a reagujete, kam sa táto krajina rúti v zahraničnej politike. Ďakujem za pozornosť.